En mor og hendes datter fik sig tirsdag aften en grim oplevelse efter de stod af toget i deres hjemby Dianalund.

Fra stationen gik de to sammen ad Karsholtevej og videre ad Kildemosevej, da moderen bemærkede to mænd, der fulgte efter dem.

Gerningsmændene gav den 13-årige pige et knæ i maven Jens Jedig Christiansen, politikommissær ved Sydsjælland og Lolland-Falster Politi

Ud for nummer 14 på Kildemosevej blev de antastet af mændene, som truede dem og ville have en taske, de bar på.

Det oplyser Sydsjælland og Lolland-Falster Politi.

Politikommissær Jens Jedig Christiansen fortæller til TV2 ØST, at moderen bemærkede de to mænd, hvorefter de satte i løb, men de blev indhentet.

Røverne beskrives som: A: Mand, Ikke etnisk dansk af udseende, 25-30 år, omkring 170-175 cm høj. Han var almindelig af bygning var mørk i huden og talte dansk med accent. Han havde mørkt tøj, hue, sorte motorcykellignende handsker og træsko på. B: Mand, ca. 25-30 år, 185 cm høj. Han var almindelig af bygning og talte dansk med accent. Han havde mørkt tøj, hue, sorte motorcykellignende handsker og hvide kondi sko på. Kilde: Sydsjælland og Lolland-Falster Politi. Se mere

- Gerningsmændene gav den 13-årige pige et knæ i maven, og herefter udleverede de tasken, hvor der var en MacBook, en iPhone XS, briller og en pung med personlige papirer, oplyser han og tilføjer, at politiet er meget interesserede i at komme i kontakt med vidner.

- Politiet hører gerne fra vidner, der har bemærket noget usædvanligt omkring gerningstidspunktet. Ring til politiet på telefon 1-1-4.

Artikel fortsætter under billedet

Ud for nummer 14 på Kildemosevej i Dianalund blev en mor og hendes datter antastet af to mænd, som truede dem og ville have en taske, de bar på. Foto: Styrelsen for Dataforsyning og Effektivisering

Røveriet skete omkring klokken 21.00. Røverne stak af i løb ad Kildemosevej og forsvandt – muligvis ad Agervænget.

Pigen har det trods den udøvede vold godt, oplyser politiet.